open-index/open-wikipedia-markdown huggingface dataset:
Kunst

**Kunst** maant oiwäu wos Relatives, obhengig vo da Kuitua und da Gschicht. Es is ned wikli a wos Fixes, wäus oiwäu wos aundas is. De Kunst is a Produkt vo da Kuitua, wo am End a Kunstweak do is, owar aa seit da Modeane - da Prozess sööba. Äussa hod a jede Kuitua aa Kunst daheabrochd.

Da Kunstbegriff is oiwäu an aundra: Seit da Afklearung hoad's owa voa oim de Ausdrucksfurman von de *Schenan Kinste*:

* Büüdende Kunst mid de klassischn Gottunga Molarei, Büüdhauarei, da Architektua und seit'n 19.&nbsp;Joarhundad aa des sognaunnte Kunstgeweabe (de Ogewedndte Kunst) und ois Grenzbereich aa des Kunsthandweak
* Doastöllende Kunst des is Theata, Daunz und Füümkunst
* Musi mid de Haptspartn Vokalmusi und Instrumentoimusi
* Literatua mid de Haptgottunga Epik, Drama und Lyrik

In da zeidgnössischn Kunst büüdn se imma meah neiche Gottunga aus, de wos aus aundan Kinstn zammgmischd san und de ma weng dem aa nimma eihdeitig za oana Soatn zuwerechnan kau. Dozua ghean z.&nbsp;B. Performance, Installazion, Konzeptkunst etc.
Föhn

Der **Föhn** is a woarma Foiwind. Es gibt eam auf da ganzn Wejd, in da Oipngegnd is aa zun easchtn Moi bschriem woan.

Es handlt se dabei um an Wind, dea duach bestimmte Umständ auf da andan Seitn vo de Berg, ois wo a herkimmt, blosd und ziemle warm wern ko.

Nemands dem scheen Weda, des da Föhn oft bringd, kriagn aba vui Leid davu a greisligs Schädlweh. Aa Herzprobleme ko ma griagn, und manche Leid wern ziemle unleidig an solchane Doog. D'Wissenschaftla vo da Ludwig-Maximilians-Uni in Minga ham sogar aussegfundn, dass an d'Föhndoog zehn Prozent efta duschn duat (Autounfäll san gmoant) und a zehn Prozent hechane Seibstmordquotn auftret.

## Woher kimmt des Woat?

Des Woat *Föhn* kimmt ausm Lateinischn *favonius*, wo sovui wia „a laua Westwind“ bedeit. Nochdem des Phänomen vom Föhn aba an jedm grässan Berg oda Gebiag entsteh ko, hom se freile in da Wejd no andane Naman gfundn. So hoasst da in Chile an de Andn *Puelche*, in Argentinien nennansn *Zonda*.

Obwoi ma moana mecht, dass des Woat Föhn vo Hoarfön kimmt, is es in Wiaklikeit genau umdraht. AEG hod se den Nama fia eana Maschindl in de 1920er patentian lossn, wos se dann in da Oidogssprooch eibiagad hod. Und in Föhn mid "h" gibts jo scho vui lenga, wäu von dem haum scho de oidn Neandatola Schedlweh kriagt.

## Im Netz

*Mountain waves and Downslope winds – Seite mit animierten Lehrmaterial (englisch, Audio)
*Felix Welzenbach: Einführung in die moderne thermodynamische und hydraulische Föhntheorie mit Abbildungen
*Föhn Vorhersage Schweiz
*Wie Föhn entsteht? Nicht so, wie Sie denken « Wetterblog Frank Wettert
*Bild Föhnmauer
*Satellitenfilm eines Nordföhns an den Alpen mit Staubewölkung
*Video von einer Foehn Lage in der Schweizer Alpen
Lända noch Flächn

In dera Listn stengan olle Lända vo da Wejd, geordnd noch erana Flächn. Dobei wead owa ned bloß as Land zejd, sondan s'gonze Stootsgebiet. D'Ogom kemma vo da CIA.
Neitoi

**Neitoi** (aumtlich: **Neutal**; ungarisch: *Sopronújlak*, krowodisch: *Najtolj*) is a Gmoa mit 1.087 Einwohnan (Staund 1. Jenna 2016) im Burgnland im Beziak Owapuindoaf in Österreich.

## Eadkunde

De Gmoa liegt im Stooberbochtoi im Mittlburgnland. Neitoi is da anzige Oat in da Gmoa.

## Beleg



## Im Netz

* Haamseitn vo da Gmoa Neitoi
Religion

**Religion** is a jede Wödaunschauung, de wos an Mensch mid n Iwanatialichn und Transzendentn in a Beziehung bringd. Domid vabundn san ofd vaschiedane Praktikn, Vahoitnsweisn, heulige Schriftn, Moralvorstöllungan und heulige Platzln.

## [[Wejdreligion|Wödreligion]]an, soatiad noch da Zoih vo de Auhenga

* Kristndum
* Islam
* Hinduismus
* Buddhismus
* Daoismus
* Sikhismus
* Judndum
* Baha'i
* Konfuzianismus
* Shinto

## Schau aa

* Religionsleahra

## Im Netz

* Informazionsplattfoam Religion (REMID)
* Religion und Gsejschoft
* Heilige Texte vo vaschiedane Religiona
* Sagen alle Religionen dasselbe? MARBURG JOURNAL OF RELIGION, Volume 12, No. 1 (May 2007)
Schlaming

**Schlaming** (amtli: **Schladming**) is a östarreichische Schistod in da Steiamork.

## Log
Schlaming liegt im owan Ennstoi in da Steiamork, do wo da Toiboch in de Enns rinnt. Im Noadn siacht ma in Dochstoa, und intabei san de Niedan Tauan. D'Nochboagmoahn san Romsau am Dochstoa (hochdeitsch: *Ramsau am Dachstein*), Haus, s Rohmous (hochdeitsch: *Rohrmoos-Untertal*) und Pichi (hochdeitsch: *Pichl-Preunegg*).

Auf de 211,13 Quadratkilometa lebn 6.782 Leit (Stond 2016). Schlaming liegt auf 745 Meta.

## Gschicht
D'easchte urkundliche Erwähnung vo ana Siedlung auf dea Stöh woa im Joah 1180. 1304 is Schlaming a Moarkt woan, s Stodrecht is donn 1322 verlichn woan. Domois hod da Beagbau in Schlaming richtig aufblüht. 1.500 Bergknoppn hom fia Siwa, Blei, Kupfa, Koboit und Nickl gschepft. Im Joah 1525 iss za an großn Bauernaufstond kemman, danoch is Schlaming hibsch komplett hingmocht woan, und des Stodrecht is eana wieda oberkonnt woan. Im Laufe van 19. Joahrhundert is da Beagbau noch und noch eigstöht woan.

Eascht durchn Fremdnvakea, wo d'Fremdn seitn Eisnbohbau ob 1875 auf Schlaming kemman san, hod Schlaming wieda an Nom. 1925 hod donn des Winterspuatzentrum des Stodrecht wiedagriagt.

## Glaubn
Va de Schlaminger san 55,6 Prozent *römisch-katholisch* und 34,2 Prozent *evangelisch*. Moslems homma 4,1 Prozent, 4,3 Prozent san ohne Bekenntnis. Do bleim donn no 1,6 Prozent üba, de sunst no an wos ondas hoid glam.

## Spuat

Der Winterspuat wiad in Schlaming gonz groß gschrim. De easchte Schihittn, de Hochwuaznhittn, is 1920 earichtet woan, dea easchte Lift is donn 1953 auf da Planai baut woan. Bsundane Highlights:

* 1908 hom si si zan Schivabond zaumdo.
* Des easchte Skiweltcuprennen wor 1973.
* De Alpine Skiweltmeisterschoft 1982
* De fünftn Special Olympics 1993

2008 hod si Schlaming zum dritten moi fia die WM beworben. 2013 woas so weit.

## Wirtschafd
Mid knopp 70 Prozent hod da Winterspuat eideutig die Obahond. Üba 270.000 Nächtigungen hods in der Saison 2002/03 gem. Im Summa drauf woans hingegn nua um de 120.000 Übanächtigungen. In da Gmoa söba gibts hibsch 3.500 Fremdnzimmabettn. Kemman dans vo da gonzn Wöd.

## Vier-Berge-Schischauki
Fia d'Fremdn san de viar Schiberg, wo va oan zan ondan a Lift aufigeht, am gutestn. De *Reitaoim*, de *Hochwuazn*, de Planai (oiso Fostnbeag) und da *Kaibling* in Haus san midnond vabundn. Dea Gipfi der Saison is imma der Nochtslalom "Nightrace", do wo jeds Joah 40.000 Leit zan eawoatn san.

Oba in Schlaming gibts nid nur den Fremdnvakea as Wiatschoftsfaktor, sondern a des Schlaminger Bier: Die Schlaminger Brauarei is 1909 as easchte oipnländische Voiksbrauerei gegründet woan und hod seit dem scho a poar Moi an Preis gwunga.

## Politik
Da easchte Buagamoasta vo Schlaming woa da Johann Angerer, dea wos des vo 1844 bis 1858 do hod. Vo 1975 bis zan Joah 2005 woa da Hermann Kröll (ÖVP) da Schlaminger Buagamoasta. Er is donn obglöst woan vom Jürgen Winter (aa a Schwoaza). Da Gmoarot hod dreizehn Mandate va da ÖVP, oans Rote, zwa fia de Bürgalistn, zwa fia de FPÖ und neine von da ﻿Listn Schladming NEU.

## Im Netz

* Büdln va Schladming
Ethnologie

**Ethnologie** (griachisch *ἔθνος*/"ethnos": [fremds] Voik), aa **Vökakunde**, is a Wissnschoft, de wos Kuituan vagleicht und eafuascht. Es gäht do wödweit um 1300 Voiksgruppn und Uaeinwohna (indigene Vöka). Eafuascht wean vua oim enare Wiatschoftsweisen, Politik und soziale Organisation, Religion, Rechtsvuastölung, Medizin und Musi.

Weidare Synonyme fia de Vökakunde san no Soziäuanthropologie und Kuituaanthropologie.

## Im Netz

*
*
*
*
Astronomie

**Astronomie** (griachisch:  / *ástronomía*: „Beobochtung vo de Stean“, vo  *ástron* „Stean“ und  *nómos* „Gsetz“) is a Natuawissnschoft, wo si mid Himmeskeapan und Phenomenen außahoib vo da Eadatmosphean befosst, genauso wia mid da Entstehung vom Universum.

De Astronomie gheat zu dena ejtastn Wissnschoftn iwahapts. De Wuazln lieng vamutli in da kujtischn Vaehrung vo de Himmeskeapa ois Gedda, spada nocha a in da Kalendarechnung und Wettakunde..

Astronomie deaf ned mid Astrologie vawexlt wean (griach.: *ἀστρολογία*, *astrología*, „Steankunde“).

## Beleg


## Im Netz

### Videos
Hinduismus

Da **Hinduismus** (Sanskrit: *Hindū Dharma*, *a Sanātana Dharma* und *Vaidika Dharma*) is de drittgreßte Religion und kummt vo Indien. De Auhänga wean a *Hindus* gnannt, se sengn de Religion oisa Lemsoat. Eana ötastes Biachl is de *Veden*.

Da Hinduismus woa amoi a Sammlbegriff vo de Großkopfatn fia olle indischn Glaum, wos kaane Christn, Moslems, Buddisten oda Jainas woan. Owa den Indan hot waid so guat gfoin, dass glei de Buddhistn und aundre Religionen mit einignumman hom. Jez is a ziemlich vüseitige Religion, wos owa ned haßt, dass de Leid ned olle Festln feian kennan, wo ois zamkummt.

Se glaum an de Wiedagebuat und essn desweng kaa Fleisch, wäus ja daunn vasehntlich earane eiganan Vawaundtn essn kenntn.
Se glaum an ganz varschiedane Getta, vo denan da wichtigsde Brahma haaßt. Fia eanare Getta feians a ganz vaschiedane Festln, oans vo dene haaßt Holi. Do nehmans a färbigs Puiverl, wos sa si gegnseidig driwa haun.
Britschn

A **Britschn** is in Bayern a grobe Bezeichnung vum weiblichn Gschlechtstei. So wean owa aa Weibaleit gnennd, de wo gean trotschn, afsässig und bäsoatig han. Britschn sogd ma owa aa fia a Schnoin. Obweatnd weads aa fia Klostaschwestan vawendd. Monchmoi aa scheazhofd fia Diandln.
Rànzn

A **Ranzn** hod oana, wenn oana rechd gwampad is. Des kimmt meistns vom vuin guadn Essn oda Saffa. "A so a ranzada Hund" sogt ma zu oan, dea wo a gscheide Wampn hod. Ned zan Vawechsln is damid *da* **Raunzn**, oiso d'Schuidoschn af guad Boarisch.
Freiheitliche Partei Österreichs

De **Freiheitliche Partei Österreich (FPÖ)** is a rechtsextreme und nationalkonservative östareichische Badei, de wos im Nationäurod sitzt und dodan 30 Sitz hod. Se is in olle nein Launddog vatretn. Bundesparteiobmau vo da FPÖ is da Herbert Kickl.

De FPÖ bekennt si in eanan Badeiprogramm zua deitschn Sproch-, Voiks- und Kuituagemeinschoft und siacht de eiheimischn Mindaheitn, wia beispüsweis de Growodn und de Ungarn im Burgnlond, ois Bereicharung.

## Parteiobleid
Deazeid aumtierende Laundesparteiobleid:
* Burgenland: Petschnig Alexander
* Kärntn: Angerer Erwin
* Niedaöstareich: Landbauer Udo
* Owaöstareich: Haimbuchner Manfred
* Soizburg: Svazek Marlene
* Steiamoak: Kunasek Mario
* Tiroi: Abwerzger Markus
* Vorarlberg: Bitschi Christof 
* Wean: Nepp Dominik

## Woiergebniss
### Letzte Landtagswoiergebniss in de Bundeslända

## Beleg


## Im Netz

* Webpräsenz der FPÖ
* Kurt Richard Luther: Die Freiheitliche Partei Österreichs (FPÖ) und das Bündnis Zukunft Österreichs (BZÖ) Stand: Juni 2005, (PDF-Datei)
* Oliver Geden: Alpiner Rechtspopulismus, Frankfurter Allgemeine Zeitung, 19. August 2008.
Tandla

**Tandla** san de Leit, de tandln dean. De vakaffan oiss megliche Zeig, aa vui Gloazeig und an Tand, dodavu miassad aa des Woat *Tandla* kemma. Ma ko unta de Tandla aba aa nu genaua untascheidn, zum Beispui wann ma "Gmiastandla" sogt fia dee, wo am Markt eana Gmias vakaffan. Friara hot ma zu de Tandla aa Grattla gsogt, heitzdog is des aba meara a Beleidigung oda guit meara fia de ruachade Sortn.
Gmias

A **Gmias** is a Gruppm vo Pflanzna oda aa Tei dovo, de wo ma essn ko. As Woat Gmias is a *kulinarischa Begriff*, koa botanisch eihdeitige Definizion. Desweng is de Obgrenzung aa vo Tradiziona obhengig und wead ofd subjektiv troffa. Olle Tei vo Pflanzna, de ned vahoizn, sondan noch oam oda meahran Joar obahoib vo da Erdn obsterm, kennan Gmias gnennd wean. Schwammal zehjd ma noamoiaweis aa zan Gmias dozua. Ondraseits wean Niss, Kraidln und Gwiaz und des, wos kulinarisch unta Obst laffd, ned zan Gmias grechnd. Droad im Sinn vo Keandln, aus dena ma a Mej mochd, gnauaso Rais, wead ned ois om Gmias zuaghearig empfundn. Maiskoim, de botanisch aa zan Droad zehjn, wean dogeng scho ois Gmias woahgnumma.

## Obgrenzung zan Obst

De Obgrenzung zwischn Obst und Gmias is ned ollawei eihdeitig. Z'easchtamoi zehjn zan Obst haptsächli de Tei voara Pflanzn de ma in da Botanik *Frucht* nennd. Ba de Paradeiser und de Gugumma gehds owa scho los. Botanisch sand des Fricht, kuiturej gseng zehjd ma's zan Gmias.

Gmias is moasd bloos oajarig oda de Pflanzn trogd jenfois blos oamoi. As Obst dageng kimmd eha vo Baama und Staudn, de vahoizn und wiedahoid an Eatrog bringa.

Ois Ohoitspunkt ko ma aa nemma, doss Gmias eha kochd wead, wo ma Obst eha ohne waidane Vaorbatung essn ko, weis scho vo si aus gschmackig is, moasd siass oda saua. Gmias schmeckd teiweis ned so aromatisch, desweng duad ma ofd aa nu a Gwiaz, wia Kraidln oda Gwiazpuiva, eine. As middlhochdeitsche Woat *gemüese* hod se van Woat *Mus* obgleitd', wos nix ondas hoassd, wia "Brei aus kochde Pflanzn".

Im Judndum is de Untascheidung aa wichtig, wei ma je nochdem an ondan Senn iwa's Essn sprecha duad.

## Gliedarung

Fia jedn botanischn Tei vo da Pflanzn ko ma a Reie Gmias ois Beispui nenna.
 
; Wuazn :Raner/Route Roum, Gejbe Ruam, Radi, Gree
; Zwiefe :Zwiefen, Gnofi
; Knoin: Eadepfe/Erbirn/Grumbirn, Koirabe
; Schtengl: Spargl
; Bladdl: Solod, Porree, Kraut/Koi
; Bleame: Bleamekoi/Karfiol
; Soot:(aa Som): Eabsn, Fisoin
; Frucht: Tomatn/Paradaisa, Guakn/Gugumer/Kimerling, Kiabis

## Listn vo Gmias
Landkroas Veizhof

Da ehemolige **Landkroas Veizhof** oda **Landkroas Vuishof** (amtli: **Landkreis Vilshofen**) hod zum boarischn Regiarungsbeziak Niedabayern gheat.

Bis zu seina Auflesung hod da Landkroas (Auddo-Kennzeichn VOF) 48 Gmeindn ghod. De greßten Stedt warn Vuishof, Osdahofa, Oamboch und Windorf (Bärnfanger Dorf). Da Landkroas Vuishof is bis zua seina Auflesung oana vo de geidigstn Landkroas vo Bayern aafgrund vom Pleintinger Oekraftwerk gwen, des da Bayernwerk AG gheat hod und iatzad da E.ON Energie gheat.

1972 is da gräßde Tei vom Landkroas Vuishof und de ehemolign Landkroas Wegschoad und Landkroas Griasboch im Rotdoi afgrund vo da Gebietsreform in Bayern am Landkroas Bossa zuakemma. Die Stod Bossa sejba is kroasfrei bliem.

Andere Derfa hand zum Landkroas Degndorf kemma.

## Lidaratua

* Karl Wild, Rudolf Hilmer: *Landkreis Vilshofen. Das Bild des Landkreises Vilshofen.* Landkreis Vilshofen, Vilshofen 1966.
* Franziska Jungmann-Stadler: *Landkreis Vilshofen. Der historische Raum der Landgerichte Vilshofen und Osterhofen* (= *Historischer Atlas von Bayern.* Teil: *Altbayern.* Reihe 1, Bd. 29). Kommission für Bayerische Landesgeschichte, Minga 1972, ISBN 3-7696-9875-4.
Woidviadl

S **Woidviadl** is da noadwestlichste Teu vom estareichischn Bundesland Nidaestareich.

## Geografie
S Woidviadl hod a Flächn vo run 4.600&nbsp;km², ebba 231.000 Leit wohnan do (Staund: Voikszölung 1991).

Im Sidn wiads vo da Donau, im Siidwestn vo Owaestareich, im Noadwestn und Noadn vo da Tschechei und im Ostn vom Manhartsbeag (537&nbsp;m) umgem. Weng dem Berg nennt mas aa des **Viadl oban Manhartsberg**.

Da hechste Berg vom Woidviadl is mit 1.063 m da Tischberg. Im sidlichn Woidviadl liegt de Ysperklamm.

## Sogn

### Da Hemau riaft

Im diafstn Woid, so woas de oide Iwaliefarung, wohnt a gloans buglads Maundal mit an greisnhoftn Zwergngsicht. Des Maundal des is da Hemau, a dämonisches Wesn, es trogt an spitzn Huad mit oana laaaauungan Feda. Wer s wogt, seine Hehee-Riaf nochzmocha, den vafuigt a durchn Woid bis hoam dass an jen aungst woan is. Und maunche haum de Begegnung mim Hemau ned dalebt (sogt ma).

Oamoi hod a Jaga, oisa im Woid woa, wen "Haho" riafa kheat und er hods ned kinna lossn, dass a zruckschreit. Da is scho da Hemau voa erm gstaundn, mit an großn Stock volla spitza Nägl. Scho schnö wia dass erm seine Fias trogn, iss a hoam graunt. Do hods auns Fensta glopft und wiara aufgmocht hod, is draußn a menschliga Fuaß gleng. Aum nächstn Dog hod a sei Haus vakaft, weu a si neama draut hod durt z bleibm.

Natiali gibts a a Gengmiddl gengan Hemau, des is Weihwossa, weu des wirkt gen ois Bese.

### De Sog vom Pözweibal

S Pözweibal is a kloane schiache Oide, de a kiazs Reckal trogt, rode Strimpf und an weißn Pöz. Bsundas gern vasteckt sa si unta oana Bruckn und treibt ihrn Schabanack. Oamoi hod a junga Gsöö, der woa a wengal iwamiatig, de Oide augred und vaspod, do hods en ins Wossa zong dass a datrunka is. In aundan Gschichtln hod se einsame Waundara aufghuckt und unta de Bruckn glockt, daun hods Watschn grengt.

## Literatua

* Margaretha Beninger, *Gereimtes von gestern und heute aus dem Waldviertel. Geschnitztes von Rupert Beninger.*, Litschau (1970).
* Franz Eppel, *Das Waldviertel. Seine Kunstwerke, historische Lebens- und Siedlungsformen*, Salzburg 1963 (mehrere Auflagen).
* Anna Forster, *So wias früha woa, Geschichten und Gebrauchsgegenstände aus alter Zeit, Grossvaters Erinnerungen, Waldviertler Dialekt, Das Bauernjahr Einst und Jetzt, Bauernarbeiten und Geschichten im Jahreslauf, damals und heute. Eigenverlag, Anna Forster, 3751 Röhrawiesen.
* Harald Hitz / Franz Pötscher / Erich Rabl / Thomas Winkelbauer (Hg.), *Waldviertler Biographien. Band 1 und 2*, Schriftenreihe des Waldviertler Heimatbundes 42 und 45, Horn-Waidhofen/Thaya 2001-2004. ISBN 3-900708-16-9 und ISBN 3-900708-19-3
* Elfriede M. Klepoch: Das Waldviertel, Sutton 2007. ISBN 978-3-86680-175-2
* Herbert Knittler (Hg.), *Wirtschaftsgeschichte des Waldviertels*, Schriftenreihe des Waldviertler Heimatbundes 47, Horn-Waidhofen/Thaya 2006. ISBN 978-3-900708-21-4
* [[Birgit Zotz]], *Das Waldviertel - Zwischen Mystik und Klarheit. Das Image einer Region als Reiseziel.'' Berlin: Köster 2010, ISBN 978-3-89574-734-2

## Im Netz
Gmeand

**Gmeand** (amtlich: **Gmünd**, tschechisch: *Cmunt*) is de Beziakshauptsod vom Beziak Gmeand im noadwestlichn Woidviadl  in Niedaösterreich. De Stod hod  Eihwohna (Stand ).

De Stod liegt am Zaumfluss ("Gemünde" / "Gmeande") vo da Lainsitz und vom Braunauboch. Davo is da Naum obgleit. De Gegend is in da zwatn Höftn vom 12. Joahundat bsiedlt woan.

In da Nähe vo da Stod liegt da Natuapark Blockhaad ("Naturpark Blockheide").

## Bevökarung

## Partnaschoftn

*  Sarreguemines (deitsch Saargemünd)
* Mitglied vo "Gmünder in Europa"

## Literatua

* Daniel Lohninger (Hg.), Martina Hermann, Viktoria Neunteufel, Harald Winkler: *Gmünd. Chronik einer Stadt. Gmünd 2008.*

## Im Netz

* 
* 
* 
* ''Natuapark Blockheide Gmeand-Eibnstaa''
Schepps

**Schepps** ois Substantiv moant a dünns Bier, des ma friehras braut hot, wias net so vui Geaschtn geb'n hod.

Des Adjektiv 'schepps** bezeichnet epps, wos ned grod is.''

Des Verb 'scheppsn** moant des Obschäin oda Obadoa vo da Rindn, bei Ruam, Gunkl oda Zuckaruam oda Baam.''
Bevökarungsdichtn

D**'Bevökarungsdichtn** gibd au, wiavui Eihwohna in om bstimmdn Gebiet duachschnittli af ana bstimmdn Flächneihheit, meistns om Quadratkilometa, lem. Ausgrechnd wead de Zoih, in dem ma d'Bevökarungszoih vu ana Region duach'd Owaflächn vo dera Region teud. An hochn Weat hom voa oim de Städt.

S'Umgekeahte, d'duachschnittliche Fläch pro Eihwohna in am Gebiet, nennd ma Arealitetsziffa, de meistns mid m²/Leit ois Eihheit ougem wead.

De häxde Bevökarungsdichtn vu de Lända vu da Wöd hod Monaco mid iwa 18.000 Leit pro km², in da Mongolei sans ned amoi 2 Leit pro km². Grönlaund is no dinna bsiedld, owa ka söbstständiga Stoot aa ned; duat is de Bevökarungsdichtn 0,025 Leit pro km². Da vamuatli häxde Bevökarungsschnitt, dens je gem hod, woan de 1.900.000 Leit pro km² in da Walled City, heit a Tei vu Hong Kong.

D'Aussogekroft vu dem Weat is ofd ned sondalich hoch. In Egyptn zan Beispüi is da Laundesschnitt 72 Leit pro km², owa da Großtei vum Laund is a Wiastn und iwahapt ned bewohnd, Kairo is dofia stöinweis extrem dicht bsiedld.
Architektua

De **Architektua** is so oid wia d Menschheit. Oda fost. Es is de Kunst, wia ma scheene Haisa baut, und se werd aa *Muada vo olle Kinst* gnennt.

Architektn ham in olle Zeitn Moastaleistunga voibrocht. Bauwerk wia de Pyramidn, de Akropolis, an Stephansdom, de Laubm in Bozn oda as Allianzarena in Minga kennt a jeda.

Architektua wirkt se auf uns olle aus, wei ma d'meiste Zeit in irgnd am Haus drin huckan. Je nochdem, wia guad des Haus fia sein Zweck und des lokale Klima plant is, und wia de Eirichtung mit Mebe und Liachta dazuapasst, fuit ma se dodabei guat oda net so.

Oft wead iwa de neimodeane Architektua gschimpft. Es liagt owa oft ned an de Architektn, wos baut wead, sondan an de Bauherrn, und wejchan Entwurf de nemman. Oft spuit dodabei Gejd a Roin, weniga da Sinn fia des, wos schee is.

## Architektua und Bau

Architektua ois Baukunst is mehra ois wia nua Baun. Zua reinan Funktion vo an Bau kummt bei Architektua aa no Gstoitung bzw. Design ois Qualität dozua.

Da berihmte remische Architekt Vitruv hods scho im easchtn Joahundad v. Kr. aufn Punkt brocht. Zua Architektua ghean drei Prinzipien: Stabilität *(Firmitas)*, Nutzn *(Utilitas)* und Design *(Venustas)*.

## Architektuagschicht

Architektuagschicht is zum oan a Zweig vo da Kuituawissnschoft, zum andan de Gschicht vo da Architektua iwa de Epochn wegga.

De Gschicht vo da Architektua is so oid wia de Gschicht vo da Menschheit.

## Im Netz

**Online-Datenbankn za Architektn und Bauweakn**
* archINFORM - weltweit größte Internationale Architekturdatenbank mit Informationen zu Bauten und Architekten (dt. Version)
* nextroom - architektur im netz umfangreiche Datenbank aktueller Architektur ab 1900 (vorwiegend Österreich)
**Literatuarecherche**
*  Pläne, Fotografien, digitalisierte Sammlungen
* Digitalisierte Bücher zur Architektur auf den Seiten der Universitätsbibliothek Heidelberg
* Datenbank der Fachbibliografie zur Architektur in tschechischen Fachzeitschriften 1897-1939
**Artikl, Portale**
* archinoah.de - Architekturportal und Forum für Architektur - viele Referate, Informationen und aktuelle Veranstaltungen im Bereich Architektur.
* Telepolis-Special Architektur
* Gipfelstürmer in Architektur und Design
* BauNetz

## Beleg
Rindviech

S **Rindviech** (Weiwal: **Kouh** oda **Kuah**, Mandal: **Stia** oda **[[Ox]]**, Plural: **Kiah** oda **Käi**) is d domestiziade Foam vom Auaox. D Domestikation is voa umara 10.500 Joar bassiat. Da Auaox is im 17. Joarhundad ausgstoam.

Rindviecha hand Viecha, wo im ganzn boarischn Raum auf de Wiesn stengan, Groos fressn und zwoa moi am Doog Muich gem. De Muich kimmt ausm Eita ausse, an des da Baua oda de Bairin d'Meichmaschin onehengd. A junge Kua, wo no koa Muich net gebt, hoaßt ma *Kaibe*, wanns a Stia wead, aa *Stiakaibe*. Und wenn a Kaibe scho b'samd wern ko, dann nennd mas *Koim*. Wenn de dann scho a Bäbal griagt, dann is a *Koah*. D'Rindviecha ghern zu de Spoviecha.

Grod in de Beag drin wern de Kiah und de Kaiben im Summa auf'd Oim auffetriem und dann im Hiachst, wanns koid wead, wieda obe ins Toi. Des nennt ma dann Oimotrieb. Zua deara Ogelegnheid wean de Kiah, so wias da Brauch is, mit bunte Bandln und Krona gschmickt, de Senna ziagn eanane bestn Trachtngwanda oo, und olle gfrein se, doss koan wos schlimms bassiert is und de Kiah iban Summa vom guadn Oimgroos schee schwaa worn san.

## Literatua

* Florian Werner: *Die Kuh. Leben, Werk und Wirkung*, Goldmann Valog, 2011. ISBN 978-3-442-47305-2

## Im Netz

* Aussteabende Rassn vo Rindviechan – (Vieh-ev)
* Listn vo Rindviecha-Rassn – (Oklahoma State University / englisch)
* Fotogalerie mit Buidl vo vaschiedanen Rassn vo Rindviechan
* Rindviecha in da Landschoftspfleg – (LEL BW)
Bauan

Da **Baua** und de **Bairin** (vo ohb.: *giburo:* „Midbewohna; Doafgenosse“) san de Leitln, de wo ois Landwiate (lat.: *agricola*) af'm Bauanhof wiatschoftn doan. Im boarischn Raum gibd's aa heitzdog nu rechd vui Bauan, voa oim in da Muichwiatschoft, oba aa fia Gmias und Droad. In Sidtiroul gibds an Haffa Obstbauan.

## Voi- oda Nemeaweabsbauan

Dialekt: Steirisch

Ma intascheidd zwischn Voieaweabsbauan und Nemeaweabsbauan. Da Untaschied is gonz oafoch, doss da Nemeaweabsbaua nem da Wiatschoft aa no a ondre Oawat wo hod, wo ea wos vadeand. Heitzdogs san des de Mehran, wal oan vom Baua sei alloa scho recht schwa lebd und a wal de Konkurrenz va de Großbetriebe und van Ausland rechd groß is.

## Schau aa

* Landwiatschoft

## Im Netz
Bauer (Famijnama)

**[[Bauan|Bauer]]** stehd fia:

* Josef Bauer, a boarischa Zithaspuija und Voikssänga
* Tom Bauer, a boarischa Kabarettist, Komponist, Musiker und Autor
Muich

**Milli** (in andre Gengdn sogd ma aa: **Mülli**, **Müch** oda a oafach nua: **Mil**, dt.: **Milch**) nennd ma des weiße Zeig, wos aus'm Eita vo de Kia aussakimmd. Milli wead gmoikn, heitzdog nimma vo da Hond, sondan mid da Meichmaschiin.

## Milliwirtschoft

D Milliwiatschoft is a wichtiga Stondfuaß vo de Bauan im boarischn Raum. In de Beag hod's mid da Oimwiatschoft a zentroie Bedeitung fia d'Landschoft.

## Milliprodukte

De meistn Leit tringan d'Milli zan Kafää oda in da Fruah in'd Koanfleiks. Ma ko owa aa an Haffa ondre Sachan aus Milli mocha:

* An Budan
* A Budamilli
* A Gschdeglde
* An Jokuat
* An Kaas
* An Kefir
* A Juchdn (Molke)
* An Rahm
* An Tschottn

De Milliprodukte wean gressdnteis in da Moikarei oda da Kaasarei heagstejd. Monche Bauan dean owa aa sejba Buddan oda Kaasn.

## Friahra und heitzdog

Friahra is ma no oft jedn Dog mid da Millebitschn zan Baua gonga und hod duat a frisch gmoichane Muich griagd. In da Eiropäischn Union is des owa seit 1984 weng da Gsetzgebung nimma so oafoch, wei de Bauan bloß no a gloans bissl Muich sejba vakaffa deafn. Insgsomt is de Gschicht mid da Muichwiatschoft scho recht vazwickd, ma brauchd ois Muichbaua zan Beispui aa a Muichkontingent.
Mejchmaschiin

A **Mejchmaschiin** is a Maschiin, wos zum Mejcha vo de Kia heagnumma werd. Friaha ham de Bauan zwoa Moi am Dog olle Kia mid da Hond gmojchn, wei des owa oiwei recht vui Arbat woa, hod ma de Mejchmaschiin eafundn. S'gibt aa nu gloanane Mejchmaschiindln fia Schoof oda Goaßn.

## Wias funktioniat

Des is a kompliziata Apparat mid am Haffa Schleichln, a Pumpn, am Bhejta fia d'Muich und ollawei via Saugnäpf, de wo on de Zitzn vo da Kuah oghengt wern. Oiss wos da Mensch no doa muass, is des Eita und de Zitzn schee sauba mocha, de Saugnäpf ohenga (de hoitn vo seiba wega dem leichtn Vakuum) und donn wieda owedoa, wanns Eita laar is. De Muich wart' dann scho in dem Bhejta, wos koid ghoitn werd bis mas weidavaarbat, oda meistns, bis da Muichlosta vo da Moikarei kimmt.
Fosching und Fosanocht

**Fosching** und **Fosanocht** (dt. *Karneval, Fasching, Fasnacht*, engl. *carnival*) nennt ma de Zeit vum Oschamigga, en Ofang vo da Fostnzeid.

Im Untaschied zan Karneval dauad da Fosching bzw. de Fosanocht vo Dreikini bis Oschamigga. Im engan engan Sinn sogoa nua vom Narischn Pfinzda (*Weiwafosching, unsinniga Dunasdog*) bis zan und Oschamigga. Im uaspringlichn Sinn woa damid nua de Nocht voam Oschamigga gmoant.

## Woatheakumft
As Woat *Fosching* kimmt vom middlhochboarischn *vaschanc* und *vaschang*. Es moant en leztn Oikohoi-Ausschang voa da Fostnzeid.

As Woat *Fosanocht* oda *Fosnet* moant woarscheinli de lezte Nocht voa da Fostnzeid.

## Wuazn
Fosching bzw. Fosanocht ham in da boarischn Kuitua - im Untaschied zan Karneval - de foigadn Wuazn:
* *[[Kristndum]]*: Voa da strengan Fostnzeid hamse de Leidln no amoi austobn deafa.
* *[[Heidndum]]*: Aspekdt vom Wintaaustreibn (Goaßlschnoizn, Böllaschiassn, Howangoas usw.) vo de oid-eiropäischn Kuituan. Umzig, de wo a weng an Fosching eainnan hods im Oidadum in oin Hochkuituan gebn. 
* *Hefische Festln*: Hefischa Festzug, Maskian, Danz.
* *Zunftbrauchdum*: Sitzunga, Buttnredn, Voafiahrung.
* *Voiksschauspui*: Fosching ko aa ois Voiksschauspui interpretiad wean (in a andre Haud schlupfa, vakeahde Wejd spuin usw.

## Beispui
* Ruaßiga Freida
* Foschingshouzoat
* Hemadlenzn
* Sauschädelstehlen

## Beleg
* Dörrer, Anton: *Tiroler Fasnacht innerhalb der alpenländischen Winter- und Vorfrühlingsbräuche*. Wean 1949.
* Moser, Hans: *Fasnacht, Faßnacht, Faschang*. In: Schweizerisches Archiv für Volkskunde 68/69 (1972/73), S.433 - 453.
* Petzoldt, Leander: *Volkstümliche Feste*. München, S. 18-21.
* Schneider, Ingo: *Tiroler Fasnacht. Maskenbräuche im oberen und unteren Inntal*. In: Der Inn. Vom Engadin ins Donautal - Von der Urzeit bist heute. Drei Länder Ausstellung der Stadt Rosenheim. Rosenheim 1989, S. 128-129.

## Im Netz

* Zum karnevalistischen Zeitplan
* Großes Lexikon über internationale Brauchpflege
* Fettgebäck als internationales Brauchtum in der närrischen Jahreszeit
* Karnevalsmuseen bei webmuseen.de
* ''Fasnacht'' auf www.idiotikon.ch

## Beleg
Pleiskircha

**Pleiskircha** (amtli: **Pleiskirchen**) is a Gmoa im Landkroas Oidäding mit de Haptorte Pleiskircha, Woid und Nonnberg.

## Log

Pleiskircha ligt im Hoizland, 15 Kilometa neadli vo Oidäding. De Gmoa Pleiskircha grenzt on de Landkroas Muihdorf und Rottal-Inn oh.

## Gschicht

1818 hams do, wo jetzad de Gmoa Pleiskircha is, de via Gmoana Pleiskircha, Woid, Nonnberg und Eggen aufbaut. 1967 homs de Gmoa Eggen wieder weggmocht und des Gebiet auf de Gmoana Reischach, Winering und Woid aufteild. Am 1. Jenna 1972 homs de long umstrittene Gmoa Pleiskircha grindt.

## Wichtige Leid

* Schorsch Ratzinger (*1924), is der ehemalige Kapellmohster vo Rengschburg und der Bruda vom Papst Sepp Ratzinger.
* Fredl Fesl (*1947), is a Komika und Sänga und lebt auf am Bauanhof in Pleiskircha.
Sacklzement

A **Sackl Zement** is nix andas ois wia a Sock voi midt Zement. Dass des ois wia 'ra Fluach benutzt wead, liegt an da phonetischn Ähnlichkeit zu "Sakrament". Sakrament sogt ma natirle ois guada Christ neda im Zoan oda Wuat, drum gibts a ganze Reih vo Wöata, de se so ähnle ohean wia des, wos da Pfarra vo da Kanzl predigt hot, awa hoit doch net des sej' war. So hod ma koa "richtige Sünd" beganga, wann mas g'fluacht hot.
Fuaßbåi-Wäidmoasterschaft 2006

De **[[Fuaßboi]]-[[Fuaßboi-Wejdmoastaschaft|Wöidmastaschoft]] 2006** (offiziell: *2006 [[FIFA]] World Cup Germany™*) hot in Deitschland stottgfundn. Wöidmasta is Italien worn - de hom im Öifmetaschiaßn vom Finale gengd Franzosn gwona. Dritta sand de Deitschn worn. Östareich hot si ned qualifiziert fir d'WM.

## Austragungsorte und Teilnehma

Fia de Endrundn ham si qualifiziert ghabt:

* 14 Teilnehma aus Eiropa: England, Frankreich, Italien, Kroatien, Niedalande, Poin, Portugal, Schwedn, Schweiz, Serbien und Montenegro, Spanien, Tschechien, Ukraine und Gastgeba Deitschland
* 4 Teilnehma aus Südamerika: Argentinien, Brasilien, Ecuador und Paraguay
* 4 Teilnehma aus Nord- und Mittlamerika: Costa Rica, Mexiko, Trinidad und Tobago sowia de USA
* 5 Teilnehma aus Afrika: Angola, Elfenbeinküstn, Ghana, Togo und Tunesien
* 4 Teilnehma aus Asien: Iran, Japan, Saudi-Arabien und Südkorea
* Oa Teilnehma aus Ozeanien: Australien

## Spui-Ergebnisse
### Gruppnphase
#### Gruppn A

#### Gruppn B

#### Gruppn C

#### Gruppn D

#### Gruppn E

#### Gruppn F

#### Gruppn G

#### Gruppn H

### Achtlfinals

### Viertlfinals

### Halbfinals

### Spui um Platz 3

### Finale

In da 110. Minutn hots a Tätlichkeit vom Zidane gengan Materazzi gem, er hot a Roade Kartn dafir kriagt. Im Öifmetaschiaßn hot si Italien mit 5:3 durchgsetzt, nachdem am David Trezeguet sei Öifa vo da Lattn ins Spuifeld zruckprallt is.

## Auszeichnunga

* ** Goldna Schuah**
*: Miroslav Klose
* **De Listn vo de Top-Torjaga:**
:
* **Goldna Boi**
*: ois besta Spuia fia an Franzosn Zinédine Zidane vorm Italiena Fabio Cannavaro
* **Lew-Jaschin-Trophäe**
*: Gianluigi Buffon (Italien).
* **Bester Junger Spieler**
*: Lukas Podolski
* **FIFA Fair Play Award**
*: Spanien
* **All-Star-Team**
*: 
:
* **Unterhoitsamste Mannschaft**
*: De *unterhoitsamste Mannschaft* is üba a Abstimmung auf da FIFA-Webseitn zua WM gwählt worn. Sieger war des Team vo Portugal mit 47 % vor Italien mit 41 %.

## Literatua
* Gisela Ross-Strajahr: *Fußballweltmeisterschaft 2006. Sozialwissenschaftliche Aspekte. Ein Überblick über sozialwissenschaftliche Forschung* (aus der Reihe sowiOnline). Informationszentrum Sozialwissenschaften der Arbeitsgemeinschaft Sozialwissenschaftlicher Institute (Gesis), Bonn, 4/2006,  (Volltext als PDF, 789 KB)

## Im Netz

* WorldcupWiki

### Offizielle Seitn
* Offizielle Website der FIFA zur WM 2006
* Offizielle Website vo da Bundesregierung zua WM 2006

### Hintagrundinformationa
* Ausführliche Spuiberichte auf kicker.de
Mejcha

**Mejcha**, oda a *Zeiln* is des, wos ma duad, wann ma de Muich ausm Eita vo de Kia aussa hoid.

## Friaha

Friaha woa des Handarbat, de da Knecht, de Magd oda aa da Senna do hod. Dodafia hod ma an Kiebe unta d'Kuah gstejt, und de Zitzn mit de Finga druckt und zogn, so doss de Muich in Kiebe spritzt. Dass ma se ergonomisch hisitzn ko, hods Mejchschamal gem. Manche vo dene Mejchschamal hod ma se aa oschnoin kenna, nachand hod mas ned umanandadrong miassn.

## Heitzdog

Heitzdog ko ma se den ganzn Umstand spoan, ma nimmt oafach a Mejchmaschiin, de des automatisch mocht.
9. Symphonie (Beethoven)

De **9. Symphonie** in d-Moll (op. 125) is de letzte voiendete Simfonie vom Komponistn Ludwig van Beethoven. Es guit ois oans vo de populeastn Werke vo da klassischn Musi.

A Besondaheit vo am simfonischn Werk san de Gsangspassagen im Finalsotz. Ois Text hod da Beethoven as Gedicht *An die Freude* vom Friedrich Schiller vawendt.

Seit 1972 is de Melodie de offizielle Hymne vom Eiroparat, seit 1985 aa de offizielle Hymne vo de Eiropäischn Union.

Da Autograph is am 4. Septemba 2001 ins Weltdokumentenerbe (*Memory of the World*) vo da UNESCO aufgenomma worn.

## Schmankal
1972 hoz a Version vom Kurt Sowinetz gem, mid an Text auf Weanarisch: „Olle Menschn san ma z'wida“ (I mechts in de Goschn haun).

## Im Netz

* Originalhandschrift der 9. Sinfonie in der Staatsbibliothek zu Berlin
* Schlusssatz "An die Freude": MIDI/MP3-Version
* Musikdatei vo Mutopia (WMP)
*  
* Musikdokumentation „In der Werkstatt Beethovens“, ZDF, 29. Oktoba 2010
Englische Sproch

De **englische Sproch** oda **englisch** (kuaz: **engl.**, Eingbezeichnung  []) ghead za de Westgermanische Sprochn (wia aa Boarisch) und is im Anglo-Saxischn Kinireich vo England entstondn. Englisch is de Wejdsproch mid da gressdn Vabroadung (de Sproch mid de meisdn Muadasprochla is owa Kinäsisch).

As heitige Englisch is ausm Oid-Englisch oda Angl-Saxischn entstondn, des wo im 5. Joarhundad vo de germanischn Angl-Saxn af Britannien brochd worn is. Da Nam Englisch kimmd aa vom Voik vo de Angln.

## Beleg


## Literatua

* 
* 
* 
* 
* 
* 
* 
* 

## Im Netz

* Englisch im Ethnologue
* Englisch in da World Loanword Database
* Englisch im World Atlas of Language Structures Online
Haptstod

De **Haptstod** (dt.: **Hauptstadt**) is da Sitz vo de wichtigstn politischn Eihrichtunga vo am souvaräna Stoot. In ana Demokratie is do da Standort vom jeweilign Parlament, ba ana Monarchie is do de Residenz vom Monarchn. In vui Stootn is gleizeidig Wirtschafds-, Vakeahs-, Industrie-, Wissnschofts- und Kuituazentrum. In Bayern is des Minga, in Östareich Wean und in Deitschland Berlin.

## De Haptstod ois wichtigsts Zentrum

Seah oft hod se de Haptstod iwa an longa Zeidraum wegga zan unumschränktn Heaz vo oana Nation entwicket. Se is donn ned nua politischs Zentrum, sondan aa Middlpunkt vo da Idustrie, Wissnschoft, Kunst und Kuitua vo am Stoot. In stoark zentroiistisch ausgrichtn Stootn wia Frankreich is des in bsondan Ausmoß da Foi. Paris is ned nua s Zentrum vo Kuitua und Politik, de Stod is a greßta Vakeahsknotnpunkt und greßta Wirtschafdsraum in Frankreich. Wos Änlichs guit fia London.

## Stootn ohne Haptstod

Stootn de wo de jure koa Haptstod ham, san Monaco, Nauru, de Schweiz, Liachtnstoa und de Vatikanstod. Ba Monaco und Vatikanstod is des desweng, weis reine Stodstootn san. In Nauru wead da Ort, wo de Regiarung sitzt, (Yaren) ois inoffizieje Haptstod afgfosst. In da Schweiz hod Bern de facto de Haptstodfunktion. In Liechtnstoa gibt's koa oanzige Stod. Vaduz hod nia s Stodrecht eahoidn und is deshoib nua da Haptort vom kloan Fiaschtntum.

## Stootn mid zwoa Haptstädt

## Literatua

* Jens Kirsch: *Hauptstadt - Zum Wesen und Wandel eines nationalen Symbols*. Münster: LIT-Verlag 2005, ISBN 3-8258-8593-3

## Im Netz
* Haptstädde vo da Wejd, deitsche Landeshaptstädde inkl. Vorwoin
Bundeslaund (Östareich)

A **Bundeslaund** oda gmäss vom Art. 2 Obs. 2 vom Bundesvafossungsgsetz (B-VG):

:**''Land** ist ein Gliedstaat und eine Verwaltungseinheit innerhalb der 2. Republik Österreich. Die österreichische Bundesverfassung gesteht den Ländern eine eigene Legislative in Form der Landtage zu, die innerhalb des von der Verfassung vorgegebenen Rahmens selbstständig gesetzgebende Organe sind. Über den Bundesrat wirken die Länder eingeschränkt auch an der Gesetzgebung des Bundes mit.''

De Laundesregiarungen san aanaseits de unobhängige Exekutivm vo d' Lända und aundaraseits Teil vo da mittlborn Bundesvawoitung. De Grenzn und Symbole vo de östareichischn Bundeslända orientiarn se zum Grossteil aun de Lända im Spaadmittloita, wogeeng Wean eascht 1920, in da Easchtn Repubblik, ois eiganes Bundeslaund konstituiat worn is.

## Üwasicht vo d' Bundeslända

## D' Bundeslända und D' politische Laundschoft

## Quöin
Telefonvoawoi

A **Telefonvoawoi** brauchd ma, domid ma vu am Ort in an aundan hi telefonian ko. In unsam Gefilde ko ma de Voawoi innahoib vum Ort weglossn, in Italien oda Spanien zum Beispui muass ma's imma midnemma.

Beispuie:

* (vu Östareich):
** 01 Wean
** 0732 Linz
** 05672 Reutte in Tiroi
* (vu Deitschland):
** 089 Minga
** 0941 Rengschburg
** 08652 Berchtsgoan
** 08191 Landschberg
* (vu Italien)
** 02 Mailand
** 041 Venedig
** 0471 Bozn

De Voawoin kinan oiso untaschiadli laung sei.

A Voawoi gibd's aa fia de Lända, domid ma intanazionaje Gschpräche mocha ko. Zum Beispui:

* +1 d'USA
* +43 Östareich
* +49 Deitschland
* +39 Italien
* +233 Ghana

De kinan oiso a untaschiadli laung sei, nochhant muassd de Nui vu da Oatsvoawoi meistns weggalossn. Des "+" muassd mid ana bschtimmdn Nummanfoige easetzn, in Östareich zum Beispui "00" (oiso fia'd USA 001 ...), in Kuba oba zum Beispui "119".
Gebrauchsmusta

A **Gebrauchsmusta** is da kloane Bruada vom Patent und a Tei vom Gwerblichn Rechtsschutz. De Untaschied zum Patent san mit dena letztn Ändarunga vom Gebrauchsmustagsetz (GebrMG) gringa woan.

## Voraussetzunga fian Schutz

De Voraussetzunga fian Schutz fias Gebrauchsmusta san ähnlich wia ban Patent. Duach a Gebrauchsmusta kenna in Deitschland und Estareich gweablich owendbore Erfindunga gschitzt wean, de wo nei san und af oam erfindarischn Schritt afbaun (DE: § 1 Abs. 1 GebrMG; AT: § 1 Abs. 1 GMG). Da Gebrauchsmustaschutz wiad aa innahoib vo da EU sea untaschiedlich realisiat, zum Tei stoak voeinanda obweichend. In da Schweiz gibts koan Gebrauchsmustaschutz.

### Neiheit

Ba dena Ofordarunga vo "Neiheit" zoagn se Untaschiede zum Patent:
 
A Erfindung is nei im Sinn vom GebrMG, wanns - zum Zeitpunkt vo da Omejdung vom Gebrauchsmusta - nochm Stand vo da Technik no ned bekannt is.

Im Gegnsotz zum PatG guit in Deitschland nur des ois bekannt, wos 'schriftli* obgfosst is oda scho *im Inland* vorbenutzt woan is (DE: § 3 Abs. 1 GebrMG).

=== Erfinderischa Schritt ===

Da erfindarische Schritt wiad, ähnli wia de ban Patentrecht, im Oanzlfoi iwapriaft.

=== Gewerbliche Owendboakeit ===

Wia ba Patentn is de gewebliche Owendboakeit ba Gebrauchsmusgtan in da Regl gegem. Es gejtn de gleichn Voraussetzunga an de gewerbliche Owendboakeit wia ban Patent.

=== Schutzausschlisse ===

Im Gegnsotz zum Patentrecht kenna in Deitschland (andas wia in Estareich] Vafoan ned duach Gebrauchsmusta gschitzt wean. Danem san in Deitschland biotechnologische Erfindunga ganz vom Schutz ausgschlossa.

=== Schutzdaua ===

De Schutzdaua vo Gebrauchsmustan is drei Joa. In dena moastn Ländan in Eiropa is des bis maximoi 10 Joa valängaboa.

== Literatua ==

*Bühring, Gebrauchsmustergesetz, 7. Aufl. 2007, Carl Heymanns Verlag GmbH, Köln, ISBN 978-3-452-25466-5
*Loth, *Gebrauchsmustergesetz*, 2001, Verlag C. H. Beck, [[Minga]], ISBN 3-406-47269-9;
*Goebel, *Der erfinderische Schritt nach § 1 GebrMG'', 2005, Carl Heymanns Verlag, Köln, ISBN 3-452-25867-X;

## Im Netz
*Deutsches Gebrauchsmustergesetz(GebrMG)
*Datenbank der deutschen Patente und Gebrauchsmuster
*Gebrauchsmusta (Utility Models) international
Gschmocksmuschter

Mid am **Gschmocksmuschter** wiad des Design vo am Gegenstand gschützt. A bekannts Beispui vo am Gschmocksmuschter is de Form vo da Coca-Cola-Floschn. Ais Gschmocksmuschter wean Muster gschützt, de wo nei sand und a Eigenart hom. Ned gschützt wean kinnan Muster, de wo ausschließlich vo da technischn Funktion bedingt sand.

A Gschmocksmuschter muas bei am nationalen Patentamt eigreicht wean, wobei a mearare Gschmocksmuschter in oana Ameldung zsamgfasst wean kinnan. Des nennt ma Sammelanmeldung. S'Patentamt prüft, ob des Gschmocksmuschter eidrong wean ka, und drogt dann des Gschmocksmuschter in am Register ei. Wenn des Gschmocksmuschter eidrong is, is des Muster fia 25 Joa ab dem Anmeldedog gschützt.
Marke

A **Marke** is dazua do, de Waren und Dienstleistungan vo oam Untanehmen vo dene vo andare Untanehmen zu unterscheidn. Grundsätzlich kann oise a Markn sei, wos de Funktion erfülln ka, zum Beispüi Wörter, Namen, Buidl, Buchstabn, Zahln, dreidimensionale Gestaltunga mit da Form vo a Ware und ihra Veapackung und Farbn. Meistns wean Wörter, Namen und Buidl ais Markn heagnumma.

Damit a Markn gschützt is, muas sie beim Patentamt eidrong wean, wobei ma a'gem muas, fia welche Waren und Dienstleistungen de Markn gaidn soi, oda so vui benutzt wean, dass de Markn vo olle eakannt wiad, oda sie muas a "berühmte" Markn sei.

Wenn a Markn eidrong wean soi, wiad geprüft, ob sie sich grafisch darstelln losst und dass koane vo de folgendn Sachan voaligt:
* dass der Markn fia de eidronga Waren und Dienstleistungen jegliche Unterscheidungskraft faid;
* dass de Markn ausschließlich aus Angaben besteht, de wo sonst zum Benenna vo de Waren und Dienstleistungen und ihre Eigenschaftn, Menge, Bestimmung und so weida heagnumma wean kinnan;
* dass de Markn ausschließlich aus Angaben besteht, de wo zur Bezeichnung der Waren und Dienstleistungen üblich san (Gattungsangabn);
* und na a boa andare, moast ned so wichtige, Eindrogungshinderniss.

Wenn des ned so is, wiad de Markn in a Register eidrong.

A Markn is 10 Joa gschützt, wobei der Schutz imma wieda verlängert wean ka, wobei a Gebühr zoid wean muas. Da Eindrogung vo da Markn kann innahoib oana bestimmtn Frist widersprochn wean, wenn sie mid a andan Markn verwechselt wean kannt. Fois de Frist obglauffa is, so muas de Nichtigkeit vo da Markn beandrogt wean.

Außadem steht a Markn unta am bestimmtn Benutzungszwang, so dass sie vafoit, wenn sie ned nach spätestns fünf Joa nach da Anmeldung benutzt wiad. Allerdings vafoit de Markn ned automatisch, sondern es muas eba des azoang, das de Markn goa ned benutzt woan is (zum Beispüi, weil ea a ähnliche Markn hod, de wo glöscht wean kannt, wei sie jünger is ais a andere).

Vui Regelungen im Markenrecht sand in de oanzalna Lända vo da EU harmonisiad, seid de Lända de Richtlinie 89/104 vom 21. Dezember 1988 zua Angleichung vo de Rechtsvorschriftn vo de Mitglidsstaatn iba de Markn in ihr jeweiligs nationals Recht umgsetzt ham.

## Intanationals Marknrecht
S'Intanationale Marknrecht wiad duach de folgenden Abkommen reglementiad:
* Madrider Markenabkommen
* Protokoll zum Madrider Markenabkommen
* EG-Verordnung Nr. 40/94 üba de Gemeinschaftsmarke
* Abkommen vo Nizza üba de internationale Klassifikation vo Waren und Dienstleistungen

## Beleg
Tastatua

A **Tastatua** (dt.: **Tastatur**) brauchd a jeda, dea mid'm Computer oabatn wui. Mid ana Tastatua nemli kaunst Buachstom, Zoihn und aundare Sochn eihtippsln, de daun m Monitoa zan Oschaun san. Ba Läpptopps is de Tastatua glei ban Gerät dobei.

Aussadem ko ma mid ana Tastatua a Befehle eatein, z.&nbsp;B. mid da *Enta*-Tastn und de *Pfeijtastn*.

Oiso, waunst ba da Wikipedia mithöffa wuisd, pass bitte af, doss'd a Tastatua hosd, sunst ko des fost ned hihaun.
Weiwal

A **Weiwal** wead in jeglicha Vabindung des Trumm gnennt, des wos aufnimmt oda in des ebbs neigsteckt wead. Meist hod des Weiwal a Buchsn, a Scheidn a Loch oda a Gwindt innen, oda es erinnat in irgendoana Weis an s Leche vo am Wei. Zu dera Vabindung gheat imma as Gengstück dazua, as Manndal.

As Weiwal beim Menschn is in na Vabindung von am Wei und am Mo, as Wei. Bei na gleichgeschlechtlichn Vabindung zwischn zwoa Weiwaleid, nimmt haifig oans de mentale Roiin vom Weiwal oo. Genetisch gseng is as Weiwal der jenige Mensch, der a doppets X-Chromosom hot.

Bei de Viecha is der Paatna as Weiwal, dea des Foatpflanzungsweakzeig vom andan in se aufnimmt um den Sama in am Oar aufznemma. Üwatrong is as Weiwal oiso dea Teil, dea Oar in sich trogt oda Oar legt de scho befrucht san oda eascht vom Manndal aussahoib befrucht wern miassn.

Bei technische Verbindungen is as Weiwal des, wos as Gengstück (as Manndal) aufnimmt. Beispui san de elektrischn Buchsn oda Dosn. Bei de Schraum hoasst as Weiwal Muada.

Bei de Gwachs is des Prinzip genauso: De Blütn, wo de Polln (Sama nennt ma de Spermien bei de Gwachs ned a so, weil ma des mid m Sama vawechsln ko) aufnimmt.
Eiro

Da **Eiro** (amtli: **Euro**, Symboi: **€**) is as Zoihungsmiddl vo da Eiropäischn Weahrungsunion und noch'm US-Dollar de wichtigsde Weahrung vo da Wejd. In 20 vo 27&nbsp;EU-Lända is da Eiro as offizieje Zohlungsmiddl, in fimf ondane gibds an festn Umrechnungskurs. Da Eiro is 1999 eascht amoi ois Buachgejd eihgfiahd worn und om 1. Jenna 2002 is donn s easchte Moi Eiro-Bargejd in Umlaff kemma.

As Symbol € wead obkiazd mid: **EUR**, s'Kloagejd hassd Zent (gschriem: "Cent"), 100&nbsp;Zent san a Eiro.

Seit'm 2. Mai 2013 gibds neie 5-Eiro Banknotn.

## Gstoitung
De Rickseitn vo de Eiro-Scheine (Weate: 5 / 10 / 20 / 50 / 100 / 200 / 500 Euro) san fui mid Bruckn in vaschiedene Stui vo de untaschiedlichn Zeidoita.

Af da Voadaseitn san imma Fensta im jeweijng Baustui zum Seng. De Epochn san:
* 5 €: Klassik
* 10 €: Romanik
* 20 €: Gotik
* 50 €: Rennesons
* 100 €: Barock und Rokoko
* 200 €: Industriezeidoita
* 500 €: Modeane Architektua

De Eiro-Münzn (Weate: 0,01 / 0,02 / 0,05 / 0,10 / 0,20 / 0,50 / 1,- / 2,- Euro) zoang je noch EU-Land a ondas Motiv.

## Eiro-Lända

De echtn Eiro-Lända san:
* Bejgien
* Deitschland
* Estland
* Finnland
* Frankreich
:: *mid de meistn Kolonien (z.&nbsp;B.: [[Franzesisch-Guayana]], [[Réunion]], owa ohne z.&nbsp;B. [[Tahiti]])*
* Griachaland
* Holland
:: *ohne de [[Holländische Antilln]]*
* Irland
* Italien
* Kroatien
* Lettland
* Litaun
* Luxnbuag
* Malta
* Östareich
* Portugal
* Slowakei
* Slowenien
* Spanien
* Zypern

Außadem:
* Andorra
* Kosovo
* Monaco
* Montenegro
* San Marino
* Vatikanstod

## Literatua
* 
* 
* 
* 
* 
* 
* 

## Im Netz

* EU-Hoamseitn zan Euro
* Eiropäische Zentreibank
* Offizieje Euromünzn vo de Mitgliedstootn
* Deitsche Bundesbank: De nationoin Rickseitn vo de Eiromünzn.
* De EZB mid de aktuejn Wexlkurse gengan Eiro.
* Kaffkroft vom Eiro im Ausland

## Beleg
Landkroas Weilheim-Schogau

Da **Landkroas Weilheim-Schogau** (amtli: **Landkreis Weilheim-Schongau)** is oana vo de sidlichstn Landkroas vo Bayern.

## Städt und Gmoana

(Eihwohnazoin vom 31. Dezemba 2014)

## Im Netz
* No mea Infos zum Landkroas Weilheim-Schogau